Apulija
Apulija (ital. Puglia) – Italijos regionas, labiausiai nutolęs į pietryčius. Regiono sostinė yra Baris. Žemėlapyje Apulija sudaro vadinamąjį „bato užkulnį“. Apulija ribojasi su Bazilikata, Kampanija, Molise ir yra supamas Adrijos bei Jonijos jūrų. Apulijoje 4,02 mln. gyventojų (2001 m.), gyventojų tankumas – 208 gyv./km². Plotas – 19 223 km². Labiausiai į rytus nutolęs Italijos taškas – Otranto iškyšulys nuo Albanijos nutolęs per 80 km.